यह पहला वाकया नहीं है. इसके पहले भी जागरण वालों ने प्रथम पृष्ठ पर औरंगाबाद की ही एक खबर ''आँचल को बनाया कफ़न'' के नाम से बाटम स्टोरी छापी थी. इसमें कहा गया था कि ढिबरा थाना के नावां गाँव निवासी रामचंद्र रिकियाशन की मौत एड्स से हुई थी और उसकी पत्नी ने अपने आँचल को फाड़ कर उसका कफ़न बनाया और शव को कंधे पर टांगकर नजदीक के जमीन में दफ़न कर दिया. बाद में पता चला कि रामचंद्र रिकियासन जीवित है. यह खबर भड़ास पर छपी तो जागरण के पत्रकारों को काफी फजीहत झेलनी पड़ी थी. फिर भी जागरण वाले नहीं सुधरे और इस बार भी एक जीवित व्यक्ति जनार्दन सिंह को मार कर उनका श्राद्ध तक करा दिया. धन्य हो जागरण वालों.